سینان ئۆغان

سینان ئۆغان (؛ لەدایکبووی ١ی ئەیلوولی ١٩٦٧ لە ڕەشقەلاس) سیاسەتوانێکی تورک و نوێنەری پێشووی ڕەشقەلاس لە پەرلەمانی تورکیا (٢٠١١–٢٠١٥) لە سەر لیستی پارتی بزووتنەوەی ناسیۆنالیست بوو.Azeri Elected to Turkish Parliament. Day.az. 13 June 2011.

ئەو لە بنەماڵەیەکی ئازەربایجانی لە ڕەشقەلاس (ئیدر) لە ساڵی ١٩٦٧ لەدایکبووە. لە ساڵی ١٩٨٩ بەشی بەڕێوەبردنی زانکۆی مەڕمەڕە دەرچووە. لە ساڵی ١٩٩٣ ھەتا ٢٠٠٠ ئۆغان وەکوو جێگری سەرۆکی زانکۆی ئابووریی دەوڵەتی ئازەربایجان () کاری کردووە. لە خولی یەکەمی ھەڵبژاردنی سەرۆکایەتیی تورکیا لە ساڵی ٢٠٢٣ کاندیدا لە ھاوپەیمانی ئاتا بوو، بەڵام دەنگی تەواوى بەدەست نەھێنا و تەنیا ٥٪ دەنگەکانی بردەوە و بۆ گەڕى دووەم لە کێبرکێی ھەڵبژاردن دوورخرایەوە. بەگوێرەی ھەواڵەکان بەر لە دەنگدان بۆ گەڕى دووەم داواى لە لایەنگرانی کردووە کە دەنگی  خۆیان بدەن بە ئەردۆغان، پاش رێککەوتن لەسەر درێژەدان بە شەڕ دژی پارتی کرێکارانی کوردستان و گەڕاندنەوەى پەنابەرانی شەڕی سووریا.وێبگەی خەندان: سینان ئۆغان دەسەڵاتی 20 ساڵی ئەردۆگان درێژدەکاتەوە؛ رێککەوتنیان واژۆکرد لەلای خۆی، ئەردۆغان بێ ئاگایی نیشاندا لە ھیچ رێککەوتنێکی مەرجدار و پێشوەختە لەگەڵ ئۆغان.وێبگەی سەحەر: ڕەتکرانەوەی ھەر چەشنە ڕێککەوتنێک لەگەڵ سینان ئۆغان لە لایەن ئەردوغانەوە

 سەرچاوەکان 

پۆل:لەدایکبووانی ١٩٦٧
پۆل:زیندووان
پۆل:کاندیدەکانی ھەڵبژاردنی ٢٠٢٣ی تورکیا
پۆل:خەڵکی ڕەشقەلاس